CELEX: C2005/155/02
Language: hu
Date: 2005-06-25 00:00:00
Title: C-117/05. sz. ügy: Az Unabhängiger Verwaltungssenat des Landes Oberösterreich 2005. március 4-i végzésével a Manfred Seidl kontra Bezirkshauptmannschaft Grieskirchen ügyben benyújtott előzetes döntéshozatal iránti kérelem

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/1
            
         Az Unabhängiger Verwaltungssenat des Landes Oberösterreich 2005. március 4-i végzésével a Manfred Seidl kontra Bezirkshauptmannschaft Grieskirchen ügyben benyújtott előzetes döntéshozatal iránti kérelem
   (C-117/05. sz. ügy)
   (2005/C 155/02)
   Az eljárás nyelve: német
   Az Unabhängiger Verwaltungssenat des Landes Oberösterreich (Ausztria) 2005. március 4-i végzésével, amely 2005. március 10-én érkezett a Bíróság Hivatalához, a Manfred Seidl kontra Bezirkshauptmannschaft Grieskirchen ügyben előzetes döntéshozatal iránti kérelmet nyújtott be az Európai Közösségek Bíróságához.
   Az Unabhängiger Verwaltungssenat des Landes Oberösterreich a következő kérdésről kéri a Bíróság döntését:
   Úgy kell-e értelmezni az Európai Közösséget létrehozó szerződés 43. és következő cikkeit, hogy – az Európai Közösséget létrehozó szerződés 43. cikke által biztosított – letelepedés szabadságával összeegyeztethetetlen korlátozást jelent, ha egy autósiskola működtetése iránti engedélykérelem esetében a letelepedés helye szerinti állam jogszabályai nem engedik meg, hogy a kérelmező, aki valamely tagállam állampolgára, és másik tagállamban kíván autósiskola működtetésére engedélyt kapni, további autósiskola működtetésére szóló engedéllyel is rendelkezzen?